تورکیه باش ناظیری‌نین معاوینی محمت شیمشک تورکیه‌دکی شیرکت‌لری بوسنی و هرزگوین-ده سرمایه قویماق مسئله‌سینده دستکلدیک‌لرینی بیلدیردی.
تورکیه باش ناظیری‌نین معاوینی محمت شیمشک بوسنی و هرزگوین-ین پایتاختی سارایوودا بوسنا بانک اینترنشنال ایله ایسلام اینکیشاف بانکی طرفیندن تشکیل اولونان 9-جو سارایوو ایش فوروموندا چیخیش ائتدی.
شیمشک چیخیشیندا ایش فورومونون بولگه ده کی دیالوقا تحفه وئرجگینه اومید ائتدیگینی بیلدیردی.
تورکیه‌دکی شیرکت‌لری بوسنی و هرزگوینه سرمه‌یه قویماق مسئله‌سینده دستکلدیک‌لرینی قئید ائدن شیمشک بو اؤلکه‌نین بؤیوک سرمایه پتانسلینه مالیک اولدوغونو وورغولادی.
باش ناظیرین معاوینی آوروپا بیرلیگی عضو‌لوگونون بولگه اوچون گوج‌لو بیر فاکتور اولدوغونو، بونون باریش و ثابت‌لیک باخیمیندان اهمیت داشیدیغینی سؤیله‌دی.
شیمشک تورکیه‌نین بوسنی و هرزگوین-ین ناتو و آوروپا بیرلیگینه عضو اولدوغونو دا دستکلدیگینی دیله گتیردی.
محمت شیمشک بالکان اؤلکه‌لرین‌دکی ثابت‌لیک، باریش و ریفاهین تورکیه اوچون اهمیت‌لی اولدوغونو، تورکیه‌نین هر شکیلده یاردیم ائتمه‌یه حاضر اولدوغونو بیر داها خاطیرلاتدی.
